ZAPISNIK
         od 25. ožujka 2014. godine
	
sa 11. sjednice Općinskog vijeća Općine Legrad održane u sali za sastanke Općine Legrad.
	
	Sjednica je sazvana sazivom KLASA: 021-05/14-01/01, URBROJ: 2137/10-14-2 od 19. ožujka 2014. godine.
	Prisutni: Snježana Kuzmić – predsjednica, Ivica Baranašić, Marijan Baranašić, Ivica Gabaj, 
                         Ivana Halapija, Dijana Hunjadi, Stjepan Kuruc, Dragutin Matoš, Zdravko Međimorec, 
                         Ivica Rašanec i Ivan Šivak - članovi.
	Sjednici prisustvuju: Ivan Sabolić, općinski načelnik Općine Legrad,
	Zapisničar: Božica Gregurić, službenica u Jedinstvenom upravnom odjelu Općine Legrad,
	Početak rada: 18.05 sati.

	Predsjednica pozdravlja sve prisutne članove Općinskog vijeća, te poziva Božicu Gregurić da izvrši prozivku. Nakon izvršene prozivke konstatira da je prisutno svih 11 članova Općinskog vijeća, te da se sjednica Općinskog vijeća može održati.
	Nakon toga predlaže 
	
D N E V N I  R E D

	1. Usvajanje Zapisnika sa 10. sjednice održane 12.02.2014. godine,
	2. Aktualni sat,
	3. Razmatranje i usvajanje Godišnjeg izvještaja o izvršenju Proračuna Općine Legrad za 2013. godinu:
	a. Godišnjeg izvještaja o izvršenju Proračuna za 2013. godinu,
	b. Zaključka o usvajanju Izvješća o izvršenju Programa gradnje objkeata i uređaja komunalne infrastrukture na području Općine Legrad u 2013. godini,
	c. Zaključka o usvajanju Izvješća o izvršenju Programa održavanja komunalne infrastrukture na području Općine Legrad u 2013. godini,
	d. Zaključka o usvajanju Izvješća o izvršenju Programa javnih potreba u predškolskom odgoju na području Općine Legrad u 2013. godini,
	e. Zaključka o usvajanju Izvješća o izvršenju Programa javnih potreba u kulturi na području Općine Legrad u 2013. godini,
	f. Zaključka o usvajanju Izvješća o izvršenju Plana socijalne skrbi na području Općine Legrad u 2013. godini,
	g. Zaključka o usvajanju Izvješća o izvršenju Programa javnih potreba u sportu na području Općine Legrad u 2013. godini,
	h. Zaključka o usvajanju izvješća udruga građana o utrošenim sredstvima iz Proračuna Općine Legrad u 2013. godini,
	4. Razmatranje i usvajanje Financijskog izvejštaja Dječjeg vrtića „Dabrić“ za razdoblje od 1. siječnja do 31. prosinca 2013. godine,
	5. Razmatranje i usvajanje Zaključka o usvajanju Izvješća o izvršenju Plana gospodarenja otpadom na području Općine Legrad za razdoblje od 2010. do 2015. godine za 2013. godinu,
	6. Donošenje Zaključka o davanju suglasnosti na prijedlog novog Statuta Dječjeg vrtića Dabrić Legrad,
	7. Razmatranje Pisma namjere tvrtke „VLADO“ d.o.o. iz Domašinca u svezi izgradnje skladišnog prostora sa kolnom vagom za otkup poljoprivrednih proizvoda i skladišno-prodajnog prostora za otvaranje poljoprivredne apoteke,
	8. Donošenje Odluke o daljnjem raspolaganju i korištenju nekretnina u vlasništvu Općine Legrad,
	9. Podnošenje informacija u svezi raspolaganja državnim poljoprivrednim zemljištem na području Općine Legrad,
	- imenovanje Povjerenstva za uvođenje u posjed zakupca državnog poljoprivrednog zemljišta u k.o. Legrad,
	10. Utvrđivanje Posebnih uvjeta građenja za objekt „Remont niskonaponske mreže iz TS 10(20)/0,4 kV Kutnjak 1 u Kutnjaku“,
	11. Pitanja i prijedlozi (dopis Pravobraniteljice za ravnopravnost spolova RH, Inicijativa za stvaranje – uređenje novog Mjesnog parka Legrad).

	Nakon toga predsjednica postavlja pitanje izmjena i dopuna predloženog dnevnog reda,
	
	Prijedloga nije bilo i predsjednica daje na glasovanje predloženi dnevni red, te nakon glasovanja konstatira da je predloženi dnevni red JEDNOGLASNO, sa 11 glasova „ZA“, prihvaćen.

Točka 1.

	Predsjednica otvara 1. točku dnevnog reda – usvajanje Zapisnika sa 10. sjednice Općinskog vijeća održane 12.02.2014. godine, te poziva članove Općinskog vijeća da iznesu primjedbe.
	I. Gabaj iznosi primjedbu da je na str. 9. greškom upisano j.d.o.o., na što načelnik objašnjava da to nije greška već se radi o „jednostavnom društvo s ograničenom odgovornosti“.
  	Drugih primjedaba nije bilo i predsjednica daje na glasovanje prihvaćanje Zapisnika Općinskog vijeća sa 10. sjednice, te nakon glasovanja konstatira da je Zapisnik usvojen JEDNOGLASNO, sa 11 glasova „ZA“ .

Točka 2.

	Predsjednica otvara 2. točku dnevnog reda – aktualni sat, te daje riječ načelniku.
	Načelnik pozdravlja sve članove Općinskog vijeća i konstatira da ih želi obavijestiti o novostima u Općini:
1.	Šoderica – pojašnjava da smo kandidirali projekt uređenja Šoderice za ovu godinu na natječaj Hrvatske turističke zajednice, u kojem je TZ Županije predvidjela sufinanciranje; projekt obuhvaća uređenje kampa i plaže; predviđena vrijednost projekta je 374.000,00 kn, od čega bi Općina trebala sufinancirati 150.000,00 kn. Što se tiče adrenalinskog parka u prostoru kampa, imamo problema sa neraščišćenim vlasništvom sa Turističkom zajednicom Grada Koprivnice, jer gosp. Labazan prisvaja vlasništvo kampa TZ Grada. Mi smo im ponudili otkup njihovog dijela po 50,00 kn/m2, Gradonačelnica se s time složila, to bi bio naš trošak oko 3.750,00 kn. Za korištenje zemljišta na Šoderici se javilo dosta iznajmljivača. Što se tiče vodovoda, još uvijek prikupljamo dokumentaciju; danas smo primili dokumentaciju od izvođača, pokrenuli smo ispiranje cijevi, što je u toku, a nakon toga bi sa Upravnim odjelom za prostorno uređenje dogovorili tehnički pregled.
2.	provođenje javnih radova u Općini – objavili smo oglas za 8 osoba, većinom su se prijavljivale žene; za obavljanje komunalnih poslova smo kupili strojeve za košnju trave, a kupili smo i vozilo „KIU“ od gosp. Halapije za 45.000,00 kn. Na početku ove godine smo imali problema sa financiranjem obveza, zbog poreza i doprinosa koje smo morali platiti Poreznoj upravi po obavljenom nadzoru.
3.	Natječaj Ministarstva regionalnog razvoja: prijavili smo dva projekta – asfaltiranje ulice u Zablatju u vrijednosti 106.000,00 kn, te izrada fasade na Vatrogasnom domu u Legradu u vrijednosti 237.000,00 kn. Ministarstvo bi sufinanciralo 80%, a Općina 20%, ali je upitno da li će nam oba projekta biti odobrena.
4.	prodaja drva u Zablatju: od prodaje drva u Zablatju prikupljeno je 6.200,00 kn
5.	tužba gosp. Habrke: gosp. Habrka je pokrenuo tužbu protiv Općine zbog prodaje objekta na Maloim Pažutu, kojim traži povrat uloženih sredstava u iznosu 749.000,00 kn. Prvo ročište je zakazano za početak idućeg mjeseca. Cijeli predmet je kod odvjetnika koji će nas zastupati u tom predmetu. Napominje ujedno da u DUUDI-u sve stoji, navodi da će predložiti na Kolegiju načelnika da svi načelnici upute dopis kako taj državni ured ništa ne rješava.
6.	prodaja vage u Velikom Otoku: obavještava da je u Velikom Otoku prodana vaga za 650,00 kn. 
7.	legalizacija objekata: pojašnjava da smo za sve objekte dostavili zahtjeve i dokumentaciju u svezi legalizacije objekata, te da su sada završeni i radovi (postavljanje gromobrana) u Selnici Podravskoj na domu, a uskoro će se riješiti i problem u Malom Otoku (sa svlačionicama), te će se i to moći dopuniti.
8.	IPA projekt: navodi da imamo problema s radovima na mostu; zatraženo je da se most izostavi iz projekta, odnosno da se u okviru projekta ne izvede proširenje mosta, jer ne možemo pribaviti dokumentaciju od Hrvatskih voda koju nas traže, odnosno to bi sve predugo trajalo i došlo bi u pitanje pravovremenost izvođenja radova i završetak projekta u roku.
9.	sastanak sa PORA-om: sa predstavnicima PORE održan je sastanak u svezi predlaganja i revidiranja razvojnih projekata Općine; dali su nam dosta korisnih savjeta u svezi projekata koji se moraju upisati u bazu projekata Županije; ujedno su nam predložili da se priključimo LAG-u Podravina, smatrajući da ćemo tu imati više mogućnosti korištenja sredstava.
	Predsjednica navodi da LAG u kojem smo članovi nije prošao niti na 2. natječaju, bili su 13.-ti, što govori o ozbiljnosti u tom LAG-u.
10.	certificiranje Legrađanke: u izradi je energetski certifikat za objekt Legrađanke, nakon čega ćemo pokrenuti zakup za što imamo zainteresiranih (isti kao i za adrenalinski park); bivši zakupci su nam ostali dužni još 29.000,00 kn, a to ćemo vjerojatno morati kompenzirati za opremu.
11.	evangeličko groblje: pojašnjava da je greškom bilo u izmjeri upisano vlasništvo Evangeličke crkve, što je riješeno uz posredovanje gosp. Gabaja na čemu mu se zahvaljuje, te je sada to prenijeto na Općinu.
12.	izbori za mjesne odbore: pojašnjava da smo primili naputak Državnog izbornog povjerenstva kojim nas obavještavaju da ukoliko će se istovremeno održavati izbori za mjesne odbore i za EU parlament, da se mora imenovati zasebno povjerenstvo, te da se tom povjerenstvu kao i članovima biračkih odbora moraju isplatiti naknade od strane Općine, a ne da to bude za Općinu besplatno. Osim toga, prije raspisivanja tih izbora moramo uskladiti našu odluku sa novim zakonskim propisima o izborima. Predlaže da se idući tjedan po hitnom postupku sazove sjednica Općinskog vijeća u svezi izmjena te odluke.
	
	Nakon završenog izvješća načelnika predsjednica otvara raspravu.
	Predloženo je da se odluka Općinskog vijeća uskladi, a izbori se svejedno moraju zasebno financirati, te će Općinsko vijeće odrediti naknadno datum izbora.
	I. Gabaj pozdravlja podnošenje izvješća od strane načelnika, te želi pitati, što je sa odvodnjom oborinskih voda. 
	Pojašnjeno je da je u Malom Otoku prekopano, a na ostalo se još čeka. 
	Načelnik pojašnjava da smo, temeljem obveze da ispita o posebnim uvjetima građenja za mineralne sirovine, konzultirali ostale načelnike i nitko nije određivao posebne uvjete, već da će Ministarstvo zaštite okoliša dati posebne uvjete. Ujedno napominje da je održan radni sastanak načelnika i župana, te da je donesen zaključak da se rudna renta poveća na 10%.
	Nadalje načelnik pojašnjava da je bio na radionici u svezi geotermalnog projekta, te da je iznio koje probleme imamo u svezi toga.
	I. Gabaj navodi da nam je web stranica, 1. stranica jako „odbojna, te da je dosta komplicirano doći do naših akata. 
	Načelnik pojašnjava da smo već imali primjedaba u svezi web stranice, te da Općina Donja Dubrava to ima jako dobro riješeno.
	I. Baranašić smatra da što se tiče turističke zajednice nismo u nekom pomaku, te da treba riješiti strategiju Šoderice. Ujedno postavlja pitanje u svezi plaćanja zakupnina za zakup državnog zemljišta.
	M. Rašanec čita tko su dužnici i u kojim iznosima. 	    
	Načelnik pojašnjava da je SIZIM zatražio oslobođenje plaćanja zakupnine jer nije imao ugovor o zakupu.
	I. Baranašić konstatira da su problemi sa naplatom zakupnine prisutni i u drugim Općinama , jer je u poljoprivredi teška situacija.
	Načelnik pojašnjava da se sa svim dužnicima čuo ili telefonski ili su došli k njemu na dogovor u svezi plaćanja zakupnine. 
	Z. Međimorec postavlja pitanje održavanja ceste između Kutnjak i Županca, te navodi da je DVD Kutnjak prošle godine dobio samo 5.000,00 kn, te se ljudi bune.
	Načelnik pojašnjava da je za cestu dogovoreno s Gašparom da će se zavoziti, a što se tiče doznake sredstava dali su zahtjev za sredstva tek u 12. mjesecu.
	I. Baranašić smatra da bi ljudima trebalo objasniti da za dobivanje sredstava iz općinskog proračuna moraju dati zahtjev i obrazložiti namjenu za koju traže sredstava.
	I. Šivak navodi da je iznenađen što je trošak za Idejno rješenje za uređenje plaže u iznosu 370.000,00 kn. 
	Načelnik pojašnjava da je po Idejnom rješenju to trošak za radove i opremu za planirani projekt uređenja plaže.
	I. Šivak konstatira da je zadovoljan  radom načelnika i komunalnog redara.
	Za raspravu se više nitko nije javio, te predsjednica zaključuje ovu točku dnevnog reda.

Točka 3.

	Predsjednica otvara 3. točku dnevnog reda – razmatranje i donošenje Godišnjeg izvještaja o izvršenju Proračuna Općine Legrad za 2013. godinu sa donošenjem Zaključka o usvajanju Izvješća o izvršenju Programa gradnje objekata i uređaja komunalne infrastrukture na području Općine Legrad u 2013. godini, Zaključka o usvajanju Izvješća o izvršenju Programa održavanja komunalne infrastrukture na području Općine Legrad u 2013. godini, Zaključka o usvajanju Izvješća o izvršenju Programa javnih potreba u predškolskom odgoju na području Općine Legrad u 2013. godini, Zaključka o usvajanju Izvješća o izvršenju Programa javnih potreba u kulturi na području Općine Legrad u 2013. godini, Zaključka o usvajanju Izvješća o izvršenju Plana socijalne skrbi na području Općine Legrad u 2013. godini, Zaključka o usvajanju Izvješća o izvršenju Programa javnih potreba u sportu na području Općine Legrad u 2013. godini i Zaključka o usvjanju izvješća udruga građana o utrošenim sredstvima iz Proračuna Općine Legrad u 2013. godini, te daje riječ načelniku i Meliti Rašanec za pojašnjenje.
	Melita Rašanec pojašnjava da je Godišnji izvještaj izrađen na višoj i nižoj razini, te pojašnjava opći dio Godišnjeg izvještaja o izvršenju Proračuna za 2013. godinu: ukupno ostvarene prihode, ukupno ostvarene rashode; tijekom godine nastao višak prihoda poslovanja u 2013. godini; ukupne obveze tijekom 2013. godine su smanjene za 463.570,13 kn, a ukupna potraživanja su smanjena za 504.000,00 kn od čega je iznos od 298.000,00 kn otpisan sa 31.12.2013. godine, zbog nemogućnosti naplate potraživanja zbog zastare.
	Načelnik smatra da su svi članovi dobili godišnji izvještaj, te da sami postave pitanja; osobno nije zadovoljna što su nam još uvijek prevelika neplaćena potraživanja; potraživanja od zakupa za poljoprivredno zemljište je većim dijelom naplaćeno u 2014. godini; potraživanja od „LAC-a“ će se većim dijelom naplatiti kompenzacijom za potrebe obavljanja javnih radova komunalnog održavanja, jer oni nam mogu jeftinije nabavi potrošni materijal. Što se tiče Legrađanke nije siguran kako će se njihov dug naplatiti, jer nemaju dovoljno opreme, a ovrha je već dana i po njoj nije ništa naplaćeno i ne zna kako će se njihov dug naplatiti – konzultirat će se s odvjetnikom. 
	S. Kuruc navodi da ćemo takvim tempom biti na nuli za 8 godina.
	M. Rašanec konstatira da smo napravili ovrhu FRAN-u, ali ništa nije naplaćeno.
	Načelnik pojašnjava da smo prema „Podravskom gospodarstvu u stečaju“ pokrenuli ovrhu u iznosu od 100 tisuća kuna, te da od INE čekamo plaćanje u iznosu od 100 tisuća kuna i da ćemo za to također morati pokrenuti ovrhu; od „NEXE“ grupe smo primili 105 tisuća kuna za naknadu za zauzeti prostor i od tih sredstava smo sada kupili strojeve i vozilo za javne radove. Što se tiče iznosa za uređenje prostora Jadranskog osiguranja, to je ranije dogovoreno da će se kompenzirati svakog mjeseca. 
	I. Gabaj konstatira da su komunalni doprinosi i komunalne naknade jako dobro naplaćeni u 2013. godini, zanimaju ga iznosi potraživanja za komunalne doprinose i naknade, jer tu je nesrazmjer.
	Melita R. konstatira da se komunalni doprinos redovito naplaćuje, dug je ostao samo od Nine Hanjes u iznosu 14.000,00 kn, a komunalne naknade se plaćaju do 2004. godine i tu postoje neplaćena potraživanja. Imamo neke ovrhe koje smo pokrenuli 2011. godine i po kojima nismo ništa naplatili, a znamo da ljudi imaju prihode od mirovina.	
	I. Baranašić postavlja pitanje isplate naknada za sjednice u 2013. godine, jer donačelnica je svoju naknadu dobila, a oni su se odrekli za 2014. godinu naknada, tako bi se to moralo isplatiti.
	Načelnik pojašnjava da je to bilo planirano isplatiti do 31.12.2013. godine, ali zbog obveza prema Poreznoj upravi to nismo platili i namjera je da se isplati do 1. maja. 
	Postavljeno je pitanje da li moglo nešto ušparati na troškovima pošte, telefona i prijevoza, na što je načelnik pojasnio da se Rebalansom smanjio taj iznos, jer je prvobitno bio planiran veći iznos.
	B. Gregurić konstatira da smo sada ušparali troškove pošte, jer su se ovogodišnje uplatnice i rješenja za komunalnu naknadu raznosili od strane načelnika, Melite i nje. 
	Predsjednica postavlja pitanje da li ima pitanja po ostalim Programima.
	S obzirom da po Izvješćima o izvršenju programa javnih potreba nije bilo pitanja niti rasprave, predsjednica zaključuje raspravu i daje na glasovanje prihvaćanje: Godišnjeg izvještaja o izvršenju Proračuna Općine Legrad za 2013. godinu, Zaključka o usvajanju Izvješća o izvršenju Programa gradnje objekata i uređaja komunalne infrastrukture na području Općine Legrad u 2013. godini, Zaključka o usvajanju Izvješća o izvršenju Programa održavanja komunalne infrastrukture na području Općine Legrad u 2013. godini, Zaključka o usvajanju Izvješća o izvršenju Programa javnih potreba u predškolskom odgoju na području Općine Legrad u 2013. godini, Zaključka o usvajanju Izvješća o izvršenju Programa javnih potreba u kulturi na području Općine Legrad u 2013. godini, Zaključka o usvajanju Izvješća o izvršenju Plana socijalne skrbi na području Općine Legrad u 2013. godini, Zaključka o usvajanju Izvješća o izvršenju Programa javnih potreba u sportu na području Općine Legrad u 2013. godini i Zaključka o usvjanju izvješća udruga građana o utrošenim sredstvima iz Proračuna Općine Legrad u 2013. godini. 
	Nakon glasovanja predsjednica konstatira da su glasovanjem JEDNOGLASNO, sa 11 glasova „ZA“ usvojeni Godišnji izvještaj o izvršenju Proračuna Općine Legrad za 2013. godinu, Zaključak o usvajanju Izvješća o izvršenju Programa gradnje objekata i uređaja komunalne infrastrukture na području Općine Legrad u 2013. godini, Zaključak o usvajanju Izvješća o izvršenju Programa održavanja komunalne infrastrukture na području Općine Legrad u 2013. godini, Zaključak o usvajanju Izvješća o izvršenju Programa javnih potreba u predškolskom odgoju na području Općine Legrad u 2013. godini, Zaključak o usvajanju Izvješća o izvršenju Programa javnih potreba u kulturi na području Općine Legrad u 2013. godini, Zaključak o usvajanju Izvješća o izvršenju Plana socijalne skrbi na području Općine Legrad u 2013. godini, Zaključak o usvajanju Izvješća o izvršenju Programa javnih potreba u sportu na području Općine Legrad u 2013. godini i Zaključak o usvjanju izvješća udruga građana o utrošenim sredstvima iz Proračuna Općine Legrad u 2013. godini.
	 Godišnji izvještaj o izvršenju Proračuna Općine Legrad za 2013. godinu, Zaključak o usvajanju Izvješća o izvršenju Programa gradnje objekata i uređaja komunalne infrastrukture na području Općine Legrad u 2013. godini, Zaključak o usvajanju Izvješća o izvršenju Programa održavanja komunalne infrastrukture na području Općine Legrad u 2013. godini, Zaključak o usvajanju Izvješća o izvršenju Programa javnih potreba u predškolskom odgoju na području Općine Legrad u 2013. godini, Zaključak o usvajanju Izvješća o izvršenju Programa javnih potreba u kulturi na području Općine Legrad u 2013. godini, Zaključak o usvajanju Izvješća o izvršenju Plana socijalne skrbi na području Općine Legrad u 2013. godini, Zaključak o usvajanju Izvješća o izvršenju Programa javnih potreba u sportu na području Općine Legrad u 2013. godini i Zaključak o usvjanju izvješća udruga građana o utrošenim sredstvima iz Proračuna Općine Legrad u 2013. godini nalaze se u prilogu zapisnika i njegov su sastavni dio.

Točka 4.

	Predsjednica otvara 4. točku dnevnog reda – razmatranje i usvajanje Financijskog izvještaja Dječjeg vrtića „Dabrić“ za razdoblje od 1. siječnja do 31. prosinca 2013. godine, te za pojašnjenje daje riječ Meliti Rašanec.
	M. Rašanec pojašnjava pojedine rashode po grupama Financijskog izvještaja za 2013. godinu, navodi da je izvršenje prihoda i rashoda u visini 99,9 % od plana
	I. Baranašić postavlja pitanje koliko djece je upisano u dječji vrtić, na što načelnik odgovara da je trenutno upisano 19-ero djece, a od 1.4. će ih biti 21.  
	M. Baranašić konstatira da je ekonomska cijena vrtića dosta visoka.
	
	I. Gabaj smatra da se Financijsko izvješće ne može prihvatiti, jer je Općinsko vijeće donijelo odluku da Općina financira 300 tisuća kuna, a mi smo sada financirali sa 329 tisuća kuna, po ovom izvješću je taj iznos veći, te smatra da se najprije morala promijeniti odluka Općinskog vijeća, a tek se onda moglo glasovati o usvajanju Financijskog izvještaja
	Nakon toga načelnik predlaže da se odgodi usvajanje Financijskog izvještaja za slijedeću sjednicu Općinskog vijeća, što je glasovanjem prihvaćeno jednoglasno, sa 11 glasova „za“.

Točka 5.

	Predsjednica otvara 5. točku dnevnog reda – razmatranje i usvajanje Zaključka o usvajanju Izvješća o izvršenju Plana gospodarenja otpadom na području Općine Legrad za razdoblje od 2010. do 2015. godine za 2013. godinu, te daje riječ načelniku za pojašnjenje.
	Načelnik pojašnjava da je to jedan od najvećih problema u našoj Općini, ali da se sanacija divljih odlagališta više ne može izvoditi kao ranije, navodeći da Fond više ne sufinancira te radove preko Općina, već će se sanacija svih divljih odlagališta financirati preko registriranih regionalnih centara za odlaganje i zbrinjavanje otpada, to je pri nama „Piškornica“ koja će sredstva za to dobiti od Fonda. Razlog tome je što se dosta sredstava davalo Općinama koje nisu namjenski utrošile sredstva i morale su sredstva vraćati. Ne zna u kojim rokovima će se to morati izvršiti, ali ove godine bi se to moralo znati. Ostalo prema Planu je ostalo isto, koncesionar je ostao isti; navodi da Piškornica ima velike cijene prihvaćanja otpada, te Prizma taj otpad vozi u Vukovar gdje je cijena puno niža. Planira se da će cijena odvoza otpada biti veća, ali će se smanjiti otpad, zbog razvrstavanja i mogućnosti recikliranja pojedine vrste otpada. 
	B. Gregurić napominje da se krupni otpad više ne može skupljati kao ranije, već se moraju izgraditi reciklažna dvorišta na kojima će se prikupljati krupni otpad, što bi se moralo riješiti i ovim Prostornim planom.
	Načelnik pojašnjava da se s 10. travnja završava rok za podnošenje prijedloga i otvara se javna rasprava nakon čega će se završiti procedura donošenja Izmjena i dopuna PP. Stoga ako netko još ima nešto za uvrštavanje može se javiti u Zavod za prostorno uređenje.
	Za raspravu se više nitko nije javio, te predsjednica daje na glasovanje prihvaćanje Zaključka o usvajanju Izvješća o izvršenju Plana gospodarenja otpadom na području Općine Legrad za razdoblje od 2010. do 2015. godine za 2013. godinu i nakon glasovanja konstatira da je Zaključak JEDNOGLASNO, sa 11 glasova „ZA“ prihvaćen.
	Zaključak o usvajanju Izvješća o izvršenju Plana gospodarenja otpadom na području Općine Legrad za razdoblje od 2010. do 2015. godine za 2013. godinu nalazi se u prilogu zapisnika i njegov je sastavni dio.
 
Točka 6.
	
	Predsjednica otvara 6. točku dnevnog reda – donošenje Zaključka o davanju suglasnosti na prijedlog novog Statuta Dječjeg vrtića Dabrić Legrad.
	Načelnik pojašnjava da se za ovu točku nije on baš pripremio, već da o tome više znaju predstavnici Općine koji su u Upravnom vijeću.
	I. Gabaj pojašnjava da je Upravno vijeće razmotrilo prijedlog Statuta, te da je interesantan članka 105. prema kojemu Upravno vijeće donosi Statut uz prethodnu suglasnost Općinskog vijeća.
	Druge rasprave niti pitanja po ovoj točki dnevnog reda nije bilo i predsjednica daje na glasovanje prihvaćanje zaključka o davanju suglasnosti na prijedlog Statuta Dječjeg vrtića Dabrić Legrad.
	Nakon glasovanja predsjednica konstatira da je Zaključak JEDNOGLASNO, sa 11 glasova „ZA“ prihvaćen.
	Zaključak o davanju suglasnosti na prijedlog Statuta Dječjeg vrtića Dabrić Legrad nalazi se u prilogu zapisnika i njegov je sastavni dio.

Točka 7.

	Predsjednica otvara 7. točku dnevnog reda – razmatranje Pisma namjere tvrtke „VLADO“ d.o.o. iz Domašinca u svezi izgradnje skladišnog prostora sa kolnom vagom za otkup poljoprivrednih proizvoda i skladišno-prodajnog prostora za otvaranje poljoprivredne apoteke.
	Načelnik pojašnjava da je tog investitora doveo Ivica Baranašić, na što mu se zahvaljujemo, te da je to dobar primjer poduzetničke klime.
	I. Baranašić pojašnjava primljeno Pismo namjere prema kojemu Općina nema nikakve obveze, već samo da podrži taj projekt, investiciju.  
	I. Gabaj konstatira da je to direktna konkurencija „SIZIM-u“.
	S. Kuruc postavlja pitanje zašto će se na toj lokaciji graditi, jer imamo industrijsku zonu predviđenu na Malom Pažutu. 	
	Pojašnjeno mu je da još uvijek nemamo zonu, jer na Malom Pažutu još uvijek nisu riješeni imovinsko-pravni odnosi, te je investitor planirao projekt na lokaciji gdje si može riješiti vlasništvo.
	Za raspravu se više nitko nije javio, te predsjednica daje na glasovanje Zaključak o prihvaćanju Pisma namjere tvrtke „VLADO“ d.o.o. iz Domašinca za izgradnju skladišnog prostora sa kolnom vagom za otkup poljoprivrednih proizvoda i skladišno-prodajnog prostora za otvaranje poljoprivredne apoteke i nakon glasovanja konstatira da je Zaključak prihvaćen JEDNOGLASNO, sa 11 glasova „ZA“.
	Zaključak se nalazi u prilogu zapisnika i njegov je sastavni dio.

Točka 8.

	Predsjednica otvara 8. točku dnevnog reda – donošenje Odluke o daljnjem raspolaganju i korištenju nekretnina u vlasništvu Općine Legrad, te daje riječ načelniku za pojašnjenje.
	Načelnik pojašnjava da je popis nekretnina dostavljen sa pozivom, te predlaže da se poljoprivredno zemljište (oranice) proda, ali na nekima imamo još tereta. Navodi da je za jednu čkbr. sada napravljeno cijepanje sa Pivarom iz Đelekovca, a za to je zainteresira Dražen Horvat iz Đelekovca koji bi tu česticu kupio. Predlaže da one nekretnine koje nisu raščišćene daju u zakup. 
	Z. Međimorec konstatira da je Miljak rušio drveće na općinskom zemljištu, na što je načelnik pojasnio da mu je odobreno.
	Postavljeno je pitanje da li početnu kupoprodajnu cijenu određuje Općinsko vijeće ili se za svaku česticu mora napraviti zasebna procjena vrijednosti.
	S obzirom na postavljeno pitanje, načelnik predlaže da se popis dopuni sa još česticama koje su vlasništvo Općine i da se navedu cijene, uz to da se prethodno ispita na koji način se određuje početna cijena.
	S prijedlog su se složili svi članovi Općinskog vijeća, te se donošenje odluke proslijeđuje na slijedeću sjednicu Općinskog vijeća.

Točka 9.

	Predsjednica otvara 9. točku dnevnog reda – podnošenje informacija u svezi raspolaganja državnim poljoprivrednim zemljištem na području Općine Legrad te imenovanje Povjerenstva za uvođenje u posjed zakupca državnog poljoprivrednog zemljišta u k.o. Legrad, te za pojašnjenje daje riječ načelniku.
	Načelnik pojašnjava da je u Županiji održan sastanak sa Agencijom za poljoprivredno zemljište gdje su izvijestili da će sada Agencija sama prikupljati svu potrebnu dokumentaciju za zakup zemljišta; napravit će se elektronička baza podataka, za što je zadužena Nikolina Kuduz. Navodi da su cijene za prodaju državnog zemljišta površine do 1 hektara dosta povoljne i to mogu podnijeti susjedni vlasnici tih parcela. Od strane predstavnika Agencije se apeliralo da se sve čestice državnog zemljišta stave u funkciju. Ujedno pojašnjava da bi morali imenovati Povjerenstvo za uvođenje u posjed zemljišta, jer smo dobili suglasnost Agencije na Odluku o odabiru ponude po II. natječaju za zakup iz 2011. godine gdje je predmet zakupa bilo zemljište predviđeno za gospodarsku zonu Mali Pažut i Ušće Mure i Drave, a jedini zakupac je bila Ivanka Radiček. Prijedlog Ugovora dostavljen je Županijskom državnom odvjetništvu na suglasnost. Zbog toga je potrebno imenovati povjerenstvo koje će zakupnika uvesti u posjed, po primitku suglasnosti Županijskog državnog odvjetništva i sklapanja ugovora. Predlaže da jedan od članova bude Ivica Rašanec s obzirom da ima agronomsku struku, a treba nam i 1 član pravne i 1 član geodetske struke. 
	I. Rašanec se slaže s prijedlogom za članstvo u Povjerenstu.
	
Točka 10.

	Predsjednica otvara 10. točku dnevnog reda – utvrđivanje posebnih uvjeta građenja za objekt „Remont niskonaponske mreže iz TS 10 (20)0,4 kV Kutnjak 1 u Kutnjaku“, te daje riječ načelniku za pojašnjenje.
	Načelnik pojašnjava da se radi o projektu poboljšanja opskrbe električnom energijom u Kutnjaku i predlaže da se odrede sljedeći uvjeti: da se o početku radova obavijesti komunalnog redara Općine, da se po završetku radova cjelokupni teren na kojem su se izvodili radovi sanira i dovede u prvobitno stanje. 
	Drugih prijedloga nije bilo, te predsjednica daje na glasovanje prihvaćanje prijedloga načelnika o određivanju posebnih uvjeta građenja i nakon glasovanja konstatira da je prijedlog JEDNOGLASNO, sa 11 glasova „ZA“ prihvaćen.

Točka 11.

	Predsjednica otvara točku dnevnog reda – Pitanja i prijedlozi, te konstatira:
1.	da je tu pismena preporuka Pravobraniteljice za ravnopravnost spolova u svezi Europske povelje o ravnopravnosti žena i muškaraca na lokalnoj razini i 
2.	 Pismo namjere gosp. Nikole Gjaića u svezi prijedloga za uređenje novog parka.

	Članovi Općinskog vijeća izrazili su podršku ovom prijedlogu, što su potvrdili i glasovanjem JEDNOGLASNO, sa 11 članova „ZA“.
	O tome je donijet Zaključak koji se nalazi u prilogu zapisnika i njegov je sastavni dio.

3.	Načelnik pojašnjava da danas primio molbu tvrtke „KOSTEL“ d.o.o. iz Donjeg Mihaljevca za najam zemljišta uz jezero Šoderica za iznajmljivanje pedalina, kanua, vodenih bicikala i sličnog, te da su za najam spremni plaćati naknadu u iznosu 100,00 kn po jednom komadu sredstava za najam godišnje.

	Članovi Općinskog vijeća su suglasni da se dio zemljišta iznajmi podnositelju zahtjeva prema predloženim uvjetima. 
	O tome je glasovanjem, JEDNOGLASNO, sa 11 glasova „ZA“ donijet Zaključak koji se nalazi u prilogu zapisnika i njegov je sastavni dio.

	Budući da se za raspravu više nitko nije javio, predsjednica se zahvaljuje prisutnima i zaključuje sjednicu Općinskog vijeća.

	Dovršeno u: 20.30 sati.

	Zapisničar:                                                                                               Predsjednica:
       Božica Gregurić                                                                                     Snježana Kuzmić

Zapisnik sastavila:
 Vesnica Cvetnić